S-85/2012

Mál þetta, sem dómtekið var 3. apríl 2012, er höfðað með ákæru lögreglustjórans á höfuðborgarsvæðinu, útgefinni 31. janúar 2012, á hendur Ó-kk-þgf E-kk-þgf G-kk-þgf, kt. 000000-0000, Kjarrmóum 19, Garðabæ „fyrir eftirtalin brot:

I.

Fyrir nytjastuld og umferðarlagabrot, með því að hafa sunnudaginn 30. janúar 2011 ekið bifreiðinni YD-170 í heimildarleysi og til eigin nota auk þess að hafa ekið henni ófær til að stjórna henni örugglega vegna áhrifa ávana- og fíkniefna (magn metýlfenídats í blóði mældist 20 ng/ml og í þvagi fannst amfetamín og kannabínólsýra) norður Vatnsstíg að Hverfisgötu í Reykjavík, en lögregla stöðvaði aksturinn skömmu síðar við Frakkastíg.

Telst þetta varða við 1. mgr. 259. gr. almennra hegningarlaga nr. 19/1940 og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum.

(007-2011-6320)

II.

Fyrir nytjastuld, með því að hafa föstudaginn 4. mars 2011, tekið bifreiðina OF-306 ófrjálsri hendi og til eigin nota þar sem hún stóð á bifreiðastæði voð (sic.) Tungubakka 14 í Reykjavík og ekið henni af vettvangi.

Telst þetta varða við 1. mgr. 259. gr. almennra hegningarlaga nr. 19/1940.

(007-2011-13646)

III.

Gripdeild, með því að hafa föstudaginn 4. mars 2011, dælt eldsneyti á bifreiðina OF-306, að verðmæti 2.004 kr., á bensínstöð Select við Vesturlandsveg í Reykjavík og ekið bifreiðinni í kjölfarið af vettvangi án þess að greiða fyrir eldsneytið.

Telst þetta varða við 245. gr. almennra hegningarlaga nr. 19/1940.

(007-2011-14380)

IV.

Fyrir nytjastuld og umferðarlagabrot, með því að hafa þriðjudaginn 25. apríl 2011 tekið bifreiðina ZL-964 ófrjálsri hendi og til eigin nota þar sem hún stóð á bifreiðastæði við Landspítalann við Hringbraut í Reykjavík og ekið henni af vettvangi. Einnig með því að hafa ekið henni í heimildarleysi daginn eftir 26. apríl 2011 við Vatnsveituveg í Reykjavík ófær um að stjórna henni örugglega vegna áhrifa ávana- og fíkniefna (metýlfenídat í blóði mældist 25 ng/ml) og sviptur ökuréttindum.

Telst þetta varða við 1. mgr. 259. gr. almennra hegningarlaga nr. 19/1940, 1. mgr. 48. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum.

(007-2011-24264)

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Mál nr. S-262/2012 var sameinað þessu máli. Það er höfðað með ákæru lögreglustjórans á höfuðborgarsvæðinu, útgefinni 30. mars 2012, á hendur ákærða „fyrir umferðarlagabrot, með því að hafa aðfaranótt fimmtudagsins 5. janúar 2012 ekið bifreiðinni TE-936 sviptur ökurétti eftir Bústaðaveg við Gömlu Hringbraut í Reykjavík, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í ákærum málsins. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunum.

Ákærði er fæddur í júní 1961. Hann á að baki brotaferil frá 1980, en hlé varða á sakarferlinum frá 1994 til 2003. Frá þeim tíma hefur ákærði hlotið refsingu fyrir umferðarlagabrot, þjófnað, eignaspjöll, hylmingu, líkamsárás og fíkniefnalagabrot. Síðast var ákærði dæmdur hinn 10. nóvember 2010 í fjögurra mánaða fangelsi, fyrir þjófnað og akstur undir áhrifum fíkniefna og var hann jafnframt sviptur ökurétti í eitt ár frá 8. mars 2011. Ákærði hefur nú ítrekað brot sitt gegn 45. gr. umferðaralaga. Með hliðsjón af framangreindu og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fimm mánuði. Með hliðsjón af sakarferli ákærða þykir ekki unnt að skilorðsbinda refsinguna.

Ákærði er sviptur ökurétti í þrjú ár frá birtingu dómsins að telja.

Ákærði greiði 359.264 krónur í sakarkostnað, þ.m.t. þóknun skipaðs verjanda síns, S-kk-ef A-kk-ef S-kk-ef hrl., sem þykir hæfilega ákveðin 100.400 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, Ó-kk-nf Ö-kk-nf G-kk-nf, sæti fangelsi í fimm mánuði.

Ákærði er sviptur ökurétti í þrjú ár frá birtingu dómsins að telja.

Ákærði greiði 359.264 krónur í sakarkostnað, þ.m.t. þóknun skipaðs verjanda síns, S-kk-ef A-kk-ef S-kk-ef hrl., 100.400 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 12.4. 2012